ΗΧΟΣ FM 94.2 Μουσικό Ραδιόφωνο

4 Γυναίκες συναντούν… 4 Σπουδαίους Έλληνες συνθέτες
2022-07-24 21:00 - 23:00 (Europe/Athens) | Θέατρο Μυθωδία, Γεράνι
Οι Κρητικής καταγωγής ερμηνεύτριες ,
ΕΡΩΦΙΛΗ και ΑΡΓΥΡΩ ΚΑΠΑΡΟΥ , μαζί με την εξαίρετη
ΑΝΤΙΓΟΝΗ ΑΡΑΜΠΑΤΖΟΓΛΟΥ στο πιάνο
και την ηθοποιό ΑΝΝΑ ΨΑΡΡΑ στην αφήγηση ,

μας οδηγούν σε ένα μουσικό ιδιαίτερο μονοπάτι , γεμάτο αγαπημένα τραγούδια που άγγιξαν τις καρδιές μας , τις ζωές όλων μας , μπήκαν στα χείλη μας και τα τραγουδάμε ακόμα με την ίδια αγάπη.
Σ ΄αυτό το πρόγραμμα , συναντούν τα μεγάλα τραγούδια τεσσάρων σημαντικών συνθετών
ΓΙΑΝΝΗΣ ΣΠΑΝΟΣ, ΘΑΝΟΣ ΜΙΚΡΟΥΤΣΙΚΟΣ,
ΜΑΝΟΣ ΧΑΤΖΙΔΑΚΙΣ και ΜΙΚΗΣ ΘΕΟΔΩΡΑΚΗΣ
Τραγούδια που δεν θα πάψουν να τραγουδιούνται απ όλες τις γενιές , αφού είναι η ακριβή κληρονομιά μας , η μνήμη των αισθημάτων μας , της ιστορίας μας , ο λόγος των ποιητών και στιχουργών μας.

Η ηθοποιός ΑΝΝΑ ΨΑΡΡΑ με μικρές παρεμβάσεις ανάμεσα στο μουσικό αυτό ταξίδι , μας φανερώνει στοιχεία από τη ζωή των Δημιουργών , των οποίων τα τραγούδια , μας συγκίνησαν και μας καθόρισαν .

«Έλα μες την Αγκαλιά μου» με τον Τάκη Ζαχαράτο
2022-07-24 21:30 - 23:30 | Θέατρο Ερωφίλη, Λόφος Φορτέτζα, Ρέθυμνο
ΤΑΚΗΣ ΖΑΧΑΡΑΤΟΣ
«Έλα μες την Αγκαλιά μου»
Καλοκαίρι 2022
ΡΕΘΥΜΝΟ
ΘΕΑΤΡΟ ΕΡΩΦΙΛΗ ΦΟΡΤΕΤΖΑ
ΚΥΡΙΑΚΗ 24 ΙΟΥΛΙΟΥ
Ο Τάκης Ζαχαράτος σε ένα μουσικό υπερθέαμα!!!
Σατιρίζει, χορεύει, τραγουδά, ενθουσιάζει με την σκηνική του παρουσία!! Χαρισματικός, πηγαίος καλλιτέχνης, ο Showman με τα χίλια πρόσωπα που με την ερμηνευτική του άνεση περνάει με ευκολία από τις μιμήσεις στο μιούζικαλ, κι από τις κινηματογραφικές επιτυχίες στα λαϊκά θα ταξιδέψει σε όλη την Ελλάδα, με την παράσταση «Έλα μες στην αγκαλιά μου»!
Σε ένα καλοκαίρι διαφορετικό, που όλοι αναζητούμε τη χαρά και την ξεγνοιασιά, ο ένας και μοναδικός Τάκης Ζαχαράτος θα ανοίξει την αγκαλιά του και θα προσφέρει με τον ξεχωριστό, δικό του τρόπο, ανεμελιά, διασκέδαση σε ένα πρόγραμμα πλημμυρισμένο από υπέροχα τραγούδια και ανεπανάληπτες μεταμφιέσεις.
H Ματίνα Παγώνη θα τα… σπάει με τον Μαζώ, η Λίνα Μενδώνη θα συνομιλήσει με την Λασκαρίνα Μπουμπουλίνα, η Αντέλ θα τα πει με την Ελεωνόρα Ζουγανέλη και τη Νατάσα Μποφίλιου, η Μαρινέλλα θα γράψει ξανά ιστορία, ο Σάκης Ρουβάς θα μοιραστεί τη σκηνή με τον Γιώργο Σαμπάνη, η Άντζελα Δημητρίου θα κατατροπώσει τον Κωνσταντίνο Εμμανουήλ και τον Τσάκα- Τσούκα καθώς τίποτα πλέον δεν θα είναι το ίδιο στον Άγιο Δομίνικο και στο Survivor!
Στην αγκαλιά του Τάκη Ζαχαράτου θα βρεθούν για πρώτη φορά η Βασίλισσα Ελισάβετ, ο Εμανουέλ κι η Μπριζίτ Μακρόν, ο Μπόρις Τζόνσον, ο Ρετζέπ Ταγίπ Ερντογάν αλλά κι ο Πρωθυπουργός Κυριάκος Μητσοτάκης, την ίδια στιγμή που η Αργυρώ θα παλεύει να βρει «Σασμό» με τον Αστέρη κι ο Δούκας Σεβαστός με τη Μυρσίνη θα έχουν εξαντληθεί από τα τσιμπήματα της Dr. Frinou!
Ραντεβού με τον Τάκη Ζαχαράτο:

Κείμενα : Τάκης Ζαχαράτος
Σκηνοθεσία: Τάκης Ζαχαράτος – Σοφία Σπυράτου
Ενορχηστρώσεις : Δημήτρης Δημόπουλος
Ώρα έναρξης: 21:30
Τιμές Εισιτηρίων: 20 ευρώ

ΠΡΟΠΩΛΗΣΗ ΕΙΣΙΤΗΡΙΩΝ
ΚΙΟΣΚΙ ΠΛΑΤΕΙΑΣ 4 ΜΑΡΤΥΡΩΝ
VIVA.GR

Άριελ στον βυθόκοσμο
2022-07-25 21:00 - 23:00 | Θέατρο Ερωφίλη, Λόφος Φορτέτζα, Ρέθυμνο
“Ένα ταξίδι στο βυθο παρέα με την Άριελ και τους φίλους της. Το Φούσκα το ψαράκι, τον Σεμπάστιαν το καβουράκι, το βασιλιά Τρίτωνα, τους ιππόκαμπους και την κακιά μάγισσα Ούρσουλα.
Οι μικροί και μεγάλοι φίλοι του θεάτρου καλούνται να βουτήξουν στα βαθιά νερά για να γνωρίσουν τα μυστικά του Βυθόκοσμου!
Ένα συνονθύλευμα θεάματος και ψυχαγωγίας με ηθοποιούς και μεγάλες κατασκευές που θα μαγέψει τους φίλους του θεάτρου.
Μια φαντασμαγορική θεατρική παράσταση για όλη την οικογένεια.
Σκηνοθεσία: Άρης Αρμάος.”
Ημερομηνία παράστασης: Δευτέρα 25 Ιουλίου
Χώρος διεξαγωγής: Θέατρο “Ερωφίλη”
Ωρα έναρξης: 21.00
Τιμή εισιτηρίου:
Προπώληση 8€ στο Κιόσκι του Δήμου Ρεθύμνου (Πλ. 4 Μαρτύρων) και στο Viva.gr – Ταμείο 10€

Εκδήλωση από το Σύλλογο "Τρία Μοναστήρια"
2022-07-25 21:30 - 23:30

Συναυλία με το Βασίλη Σταυρακάκη, Ross Daly, Κέλυ Θωμά, Γιώργος Σταυρακάκη & την Ορχήστρα Μίτος
2022-07-26 21:00 - 23:30 | Ανώγεια
Την Τρίτη 26 Ιουλίου στα Ανώγεια, ένα μουσικό ταξίδι αφιερωμένο στη μουσική παράδοση της Κρήτης , βασισμένο σε γνώριμους σκοπούς και ήχους, στολισμένο όμως με όλα εκείνα τα στοιχεία σπουδαίων μουσικών παραδόσεων που αποτελούν τον πλούτο και την παρακαταθήκη της 40χρονης ενεργής παρουσίας του Λαβύρινθου.

Μια συναυλία με το Βασίλη Σταυρακάκη, το Ross Daly, την Κελυ Θωμά και το Γιώργο Σταυρακάκη μαζί τους η ορχήστρα ΜΙΤΟΣ (Παύλος Σπυρόπουλος, Γιώργος Παπαϊωάννου, Jakob Hoffman, Sakir Ozan Uygan, Yasamine Shahhosseini).

Σε συνδιοργάνωση με την Περιφέρεια Κρήτης και το Δήμο Ανωγείων

Θέατρο Νίκος Ξυλουρης στις 21:00
Με ελεύθερη είσοδο

ΗΛΕΚΤΡΑ του Ευριπίδη
2022-07-26 21:30 - 23:30 | Θέατρο Ερωφίλη, Λόφος Φορτέτζα, Ρέθυμνο
ΗΛΕΚΤΡΑ
Του Ευριπίδη
Την ανατρεπτική Ηλέκτρα του Ευριπίδη παρουσιάζουν το καλοκαίρι 2022 οι Θεατρικές Επιχειρήσεις Τάγαρη σε μετάφραση Στρατή Πασχάλη και σκηνοθεσία Γιώργου Λύρα σε περιοδεία σε ολόκληρη την Ελλάδα, με την Μαρία Κίτσου και τον Δημήτρη Γκοτσόπουλο στους ρόλους της Ηλέκτρας και του Ορέστη αντίστοιχα. Στον ρόλο του Παιδαγωγού ο Γιώργος Κωνσταντίνου.
Η Ηλέκτρα του Ευριπίδη είναι ένα πρωτοποριακό και αμφιλεγόμενο έργο, γέννημα μιας εποχής όπου όλες οι βεβαιότητες έχουν γίνει αβεβαιότητες. Ο ποιητής δεν διστάζει να παρουσιάσει επί σκηνής τη δική του εκδοχή του μύθου, με τους ήρωές του σε έναν κόσμο ρεαλιστικής καθημερινότητας να θέτουν επιτακτικά ζητήματα πάνω στις έννοιες της εκδίκησης, της δικαιοσύνης, της ηθικής σύγκρουσης, του πάθους. Μια noir εκδοχή του μύθου, μια τραγωδία εκδίκησης αλλά ταυτόχρονα ένα έργο βαθιά, συγκλονιστικά ανθρώπινο.
Όταν η Ηλέκτρα παρουσιάζεται το 413 π.Χ. η Αθήνα είναι κλονισμένη από τον μακρόχρονο Πόλεμο· σε λίγους μήνες θα έρθει και η οδυνηρή και ταπεινωτική ήττα στη Σικελική Εκστρατεία. Η Ηλέκτρα του Ευριπίδη, πρόδρομος των μεγάλων κειμένων του ελισαβετιανού θεάτρου και απαρχή του ψυχολογικού θεάτρου,βρίσκεται σε ένα επισφαλές σημείο σύγκλισης: εκεί που θεοί και άνθρωποι πρέπει να αναθεωρήσουν τον κόσμο τους σε μια εποχή αμφιβολίας και απομυθοποίησης.
Η Ηλέκτρα ζει στο περιθώριο της πόλης και της ζωής, σε έναν ταπεινωτικό γάμο που της επέβαλαν. Ο Ορέστης, επικηρυγμένος από το Παλάτι, έρχεται για να εκδικηθεί τον θάνατο του πατέρα του και τα δεινά του ίδιου και της αδελφής του, οδηγημένος από τον χρησμό του Απόλλωνα. Τα δύο αδέλφια βάζουν σε εφαρμογή το σχέδιό τους για να αποκαταστήσουν την τάξη και να αποδώσουν, όπως πιστεύουν, δικαιοσύνη. Η σκοτεινή προσμονή της εκδίκησης και το χρέος που οδηγεί στη μητροκτονία θα γεννήσουν τη φρίκη και όχι τη λύτρωση. Για πρώτη φορά στον Ευριπίδη, ο φόνος διερευνάται σε σχέση με τις ψυχολογικές του συνέπειες. Η αναμέτρηση με το παράδοξο της ύπαρξης, τα θυελλώδη συναισθήματα, η ανατομία του ψυχισμού των ηρώων και τα καίρια και διαχρονικά διλήμματα καθιστούν την Ηλέκτρα έργο μοναδικά ανατρεπτικό και σύγχρονο.
Η ταυτότητα της παράστασης

Ηλέκτρα του Ευριπίδη
Μετάφραση: Στρατής Πασχάλης
Σκηνοθεσία: Γιώργος Λύρας
Δραματουργική συνεργασία: Ειρήνη Μουντράκη
Σκηνικά – Κοστούμια: Απόλλων Παπαθεοχάρης
Κίνηση: Θανάσης Ακοκκαλίδης
Μουσική: Αντώνης Παπακωνσταντίνου
Φωτισμοί: Αλέξανδρος Αλεξάνδρου
Βοηθός Σκηνοθέτη: Αναστασία Πανοπούλου
φωτογραφίες παράστασης: Νίκος Ζήκος
Trailer παράστασης: Άλεξ Κωνσταντινίδης
Posterartwork : Θοδωρής Λαλάγκας
Πρωταγωνιστούν : ( με σειρά εμφάνισης)
Γεωργός: Γιώργος Δεπάστας
Ηλέκτρα: Μαρία Κίτσου
Ορέστης: Δημήτρης Γκοτσόπουλος
Πυλάδης: Σπύρος Κυριαζόπουλος
Γέροντας : Γιώργος Κωνσταντίνου
Άγγελος: Νίκος Λεκάκης
Κλυταιμνήστρα: Ιώαννα Μαυρέα
Διόσκουροι: Ιάσονας Παπαματθαίου – Αντώνης Σταμόπουλος
Χορός: ​(αλφαβητικά)
Φανή Αποστολίδου
​​Κορίνα Θεοδωρίδου
​​Πίνα Κούλογλου
​​Άννα Κωνσταντίνου
​​Γωγώ Παπαϊωάννου
​​Βάσια Χρήστου
Παραγωγή : Θεατρικές Επιχειρήσεις Τάγαρη
Διαρκεια : 90 λεπτά
ΠΡΟΠΩΛΗΣΗ ΑΠΟ ΣΑΒΒΑΤΟ 23/07/2022
ΣΗΜΕΙΑ ΠΡΟΠΩΛΗΣΗΣ : ΔΗΜΟΤΙΚΟ ΚΙΟΣΚΙ, ΠΛΑΤΕΙΑ ΤΕΣΣΑΡΩΝ ΜΑΡΤΥΡΩΝ ΚΑΙ ΣΤΟ ΤΑΜΕΙΟ ΤΟΥ ΘΕΑΤΡΟΥΤΙΜΕΣ ΕΙΣΙΤΗΡΙΩΝ : 20€ ΚΑΝΟΝΙΚΟ 15€ ΜΕΙΩΜΕΝΟ (ΦΟΙΤΗΤΕΣ, ΑΜΕΑ, ΠΑΙΔΙΑ ΕΩΣ 12 ΕΤΩΝ, ΠΟΛΥΤΕΚΝΟΙ, ΑΝΕΡΓΟΥΣ)

Ημερ/νίες
Παρασκευή 29/07/2022 ώρα 21:30

Τοποθεσία
Θέατρο Ερωφίλη, Φορτέτζα, Ρέθυμνο

Είσοδος
20€ ΚΑΝΟΝΙΚΟ 15€ ΜΕΙΩΜΕΝΟ (ΦΟΙΤΗΤΕΣ, ΑΜΕΑ, ΠΑΙΔΙΑ ΕΩΣ 12 ΕΤΩΝ, ΠΟΛΥΤΕΚΝΟΙ, ΑΝΕΡΓΟΥΣ)

Πανηγύρι στους Μέλαμπες
2022-07-26 21:30 - 23:30 | μελαμπες, Δήμος Αγίου Βασιλείου
Ο Τομέας πολιτισμού του Δήμου Αγίου Βασιλείου σε συνεργασία με τους τοπικούς φορείς των οικισμών,έχει καταρτίσει και δημοσιεύει για ενημέρωση των πολιτών, την ατζέντα με τα Πανηγύρια που έχουν προγραμματίσει για τους θερινούς μήνες.
Δεν υπάρχει κανένας πολίτης, που να μην έχει βιωματική εμπειρία από τα πανηγύρια οποία αποτελούν θεσμό, όχι μόνο πολιτιστικό, αλλά και θρησκευτικό, αφού γίνονται για να τιμηθεί η μνήμη του αγίου, στον οποίο είναι αφιερωμένος ο ναός ή το εξωκλήσι της περιοχής και είναι μια καλή ευκαιρία για ανανέωση, μέσα από την επιστροφή στις ρίζες και από τις μυρωδιές της όμορφης φύσης.
Μια ευκαιρία για εκτόνωση, μέσα από το φαγοπότι, το χορό και το τραγούδι. Μια ευκαιρία για επικοινωνία, μέσα από τη συνάντηση με τους άλλους , αλλά και μια ευκαιρία για πνευματική ανάταση, μέσα από τη ζωή του εορταζόμενου Αγίου.
Ο Δήμος, όμως, συνιστά και μια υπενθύμιση σε όλους τους πολίτες ότι η αλόγιστη χρήση του αλκοόλ δημιουργεί ανεπανόρθωτες συνέπειες στους χρήστες αλλά και στις οικογένειές τους.
Γι αυτό υπενθυμίζει κυρίως στους οδηγούς να τηρούν υπεύθυνη στάση στην χρήση του αλκοόλ.

Μέλαμπες 26 Ιουλίου
Πανηγύρι Αγίας Παρασκευής στον χώρο του πολιτιστικού συλλόγου
Διοργάνωση: Πολιτιστικός σύλλογος Μελάμπων
Καλλιτεχνικό συγκρότημα: Γρηγόρης Σαμόλης

Πανηγύρι στην Αγία Παρασκευή με τον Δημήτρη Σπυριδάκη
2022-07-26 22:00 - 23:30 | Αγία Παρασκευή, Δημοτική Κοινότητα Άδελε, Ρέθυμνο, Άδελε, Ελλάδα
Μετά από 5 χρόνια Ξανά πανηγύρι στην Αγία Παρασκευή ανήμερα της εορτής της..
Σας περιμένουμε όλους στον προαύλιο χώρο του Νηπιαγωγείου Αγίας Παρασκευής..
Θα μας διασκεδάσει ο Δημήτρης Σπυριδάκης με το συγκρότημα του.
Είσοδος:15€ (πλήρες Μενού)
Τηλ. Κρατήσεων:6972598270

Η "Αντιγόνη " του Σοφοκλή στο Ρέθυμνο
2022-07-27 21:30 - 23:30 | Θέατρο Ερωφίλη, Λόφος Φορτέτζα, Ρέθυμνο
Σοφοκλή
Αντιγόνη
Σκηνοθεσία
Cezaris Graužinis

Τετάρτη 27 Ιουλίου, Ρέθυμνο
Θέατρο Ερωφίλη-Φορτέτζα
Η «Αντιγόνη» του Σοφοκλή δια χειρός Cezaris Graužinis είναι το γεγονός του καλοκαιριού.
Η παράσταση παρουσιάζεται την Τετάρτη 27Ιουλίου, στο Ρέθυμνο,στο Θέατρο Ερωφίλη-Φορτέτζα, σε παραγωγή του Πολιτιστικού οργανισμού «Λυκόφως».
Η πολύ-αναμενόμενη παράσταση του καταξιωμένου σκηνοθέτη σε καλοκαιρινή περιοδεία σε όλη την Ελλάδα. Μια σύγχρονη και επίκαιρη μεταφορά της σοφόκλειας αντιπολεμικής τραγωδίας με ένα ανατρεπτικό πρωταγωνιστικό καστ. Αντιγόνη η Έλλη Τρίγγου. Κρέοντας ο Βασίλης Μπισμπίκης. Και ο Ιεροκλής Μιχαηλίδης Κορυφαίος του Χορού.
Η παράσταση παρουσιάζεται και στο Αρχαίο Θέατρο της Επιδαύρου στις 5 & 6 Αυγούστου, το πλαίσιο του Φεστιβάλ Αθηνών & Επιδαύρου 2022.

Ενημερωθείτε για τους σταθμούς της περιοδείας και προμηθευτείτε έγκαιρα τα εισιτήριά σας στο https://www.ticketservices.gr/event/sofokli-antigoni/.
Για τις παραστάσεις στην Επίδαυρο στο https://www.viva.gr/tickets/theater/antigoni.

Η ιστορία
Tην επόμενη του Εμφυλίου στη Θήβα, οι χθεσινοί προστάτες της πόλης γιορτάζουν τη νίκη τους, προσπαθώντας να σβήσουν από τη μνήμη τους τις μέρες της ανασφάλειας και της δυστυχίας. Ο νέος ηγεμόνας, ο Κρέοντας, συμμετέχει στη γιορτή με στόχο να εδραιώσει την εξουσία του, εκφοβίζοντας τους συμπολίτες του με απειλές. ”Γιορτάζει” και η νεαρή Αντιγόνη· μια γιορτή ανυπακοής, που την φωτίζει ο ενθουσιασμός της αντίστασης στον πολιτικό πραγματισμό της τυραννίας.

ΤΑΥΤΟΤΗΤΑ
Μετάφραση Γιώργος Μπλάνας
Σκηνοθεσία Cezaris Graužinis
Σκηνογραφία – Ενδυματολογία Kenny MacLellan
Μουσική σύνθεση Δημήτρης Θεοχάρης
Χορογραφία Edgen Lame
Φωτισμοί Αλέκος Γιάνναρος
Φωτογραφίες Πάνος Γιαννακόπουλος

Πρωταγωνιστούν
Έλλη Τρίγγου(Αντιγόνη)
Βασίλης Μπισμπίκης (Κρέων)
Ιεροκλής Μιχαηλίδης (Κορυφαίος του Χορού)
Γιώργος Παπαγεωργίου (Άγγελος)
Δανάη Μιχαλάκη (Ισμήνη)
Χρήστος Σαπουντζής(Τειρεσίας)
Κώστας Κορωναίος (Φύλακας)
Στρατής Χατζησταματίου(Αίμων)
Μαρίνα Αργυρίδου(Ευριδίκη)
Γιάννης Μαστρογιάννης(Χορός)
Περικλής Σιούντας(Χορός)
Edgen Lame(Χορός)

Παραγωγή
Πολιτιστικός Οργανισμός «Λυκόφως»
Οργάνωση παραγωγής και περιοδείας
«5η Εποχή Τέχνης»

Προπώληση: ticketservices.gr
Σημείο προπώλησης:Κιόσκι του Δήμου, Πλατεία 4ων Μαρτύρων

Κρητικό Πανηγύρι στο Μέρωνα
2022-07-27 21:30 - 23:30 | Μέρωνας, Δήμος Αμαρίου, Δήμος Αμαρίου, 740 61, Ελλάδα
Ο Πολιτιστικός Σύλλογος Μέρωνα διοργανώνει παραδοσιακό Κρητικό Πανηγύρι ανήμερα του Αγίου Παντελεήμονα την Τετάρτη 27 Ιουλίου.
Θα μας διασκεδάσει το συγκρότημα των Κώστα Κακουδάκη και Μιχάλη Πετσάκη.
Τιμή εισόδου στα 13€ με πλήρες μενού, ώρα έναρξης 9.30 μ.μ, χωρός διεξαγωγής κεντρική πλατεία Μέρωνα Αμαρίου.

Ημερ/νίες
27/07/2022 ώρα 21:30

Τοποθεσία
Μέρωνας Αμαρίου, Ρέθυμνο

Είσοδος
13 €

Πανηγύρι με το Μανώλη Κονταρό και τον Χρήστο Τζανιδάκη στον Πρινέ
2022-07-27 21:30 - 23:30 | Πρινές, Ρέθυμνο
Ο Πολιτιστικός σύλλογος Πρινέ μετά από 2 χρόνια απουσίας με χαρά σας προσκαλεί στο πανηγύρι ανήμερα του Αγίου Παντελεήμονα, την Τετάρτη 27 Ιουλίου, με ώρα έναρξης 21:30.
Τιμή εισόδου 15 ευρώ με πλήρες μενού.
Θα μας διασκεδάσουν ο Μανώλης Κονταρός με το συγκρότημά του. Μαζί του ο Χρήστος Τζανιδάκης.

Κρητικό γλέντι στον Κάμπο του Κισσού με τον Αντώνη Μαρτσάκη
2022-07-27 21:30 - 23:30
Η Ενορία Κισσού Κάμπος σας προσκαλεί στο κρητικό γλέντι που διοργανώνει με τον Αντώνη Μαρτσάκη, την Τετάρτη 27 Ιουλίου, στον Κάμπο του Κισσού.
Ώρα έναρξης: 21:00
Τιμή Εισόδου: 10€. Παιδιά έως 12 ετών: Δωρεάν
Τηλέφωνο κρατήσεων: 6970431036

Κρητικό πανηγύρι στον Άγιο Ιωάννη
2022-07-27 22:00 - 23:30
Ο Πολιτιστικός σύλλογος Αγίου Ιωάννη του Δήμου Αγίου Βασιλείου, διοργανώνει το πανηγύρι Άγιου Παντελεήμονα την Τετάρτη 27 Ιουλίου με το συγκρότημα του Φραγκιού Παπαδογιαννάκης.

Πανηγύρι με τον Στέλιο Μπικάκη στο Χρωμοναστήρι
2022-07-27 22:00 - 23:30
Ο Πολιτιστικός Σύλλογος Χρωμοναστηρίου διοργανώνει πανηγύρι την Τετάρτη 27 Ιουλίου, ημέρα του Αγίου Παντελεήμονα.
Θα σας διασκεδάσει το συγκρότημα του Στέλιου Μπικάκη.
Τιμή εισόδου 15 ευρώ με πλήρες μενού.

KalouYard | 'Δίνες / Vortices' by dj KounEly
2022-07-28 20:30 - 23:30 | Συνεταιρισμός Τζεπέτο, Ρέθυμνο
mostly electronic ⚡︎
multigenre ౾
soundscapes ✧༄୬
• dj KounEly /)/)
happy-hour: 20.00-21.00

TOPOS live
2022-07-28 21:00 - 23:30 | Θέατρο Μυθωδία, Γεράνι
Οι topos Live Πέμπτη 28 Ιουλίου στο Θέατρο Μυθωδία!

Με στοιχεία από Κρητική σούστα, παραδοσιακά γυρίσματα στη φωνή, ποπ, ροκ και new age folk!

Οι “topos” επηρεάζονται από τη νησιώτικη ζωή τους και οι αναφορές τους αντηχούν σε θαλασσες, ουρανούς, φαράγγια, τον ήλιο, τον έρωτα και τη μαγεία της ζωής. Στόχος του album ο συνδυασμός της παράδοσης με το σήμερα μα κυρίως με το αύριο!!!

Οι Τόpos (ο “τόπος μου” στα ελληνικά σημαίνει το μέρος που κατάγομαι, οι ρίζες μου) είναι μια ελληνική μπάντα από το Ρέθυμνο Κρήτης.
παραδοσιακούς και σύγχρονους ήχους. Πρόκειται για ένα mainstream project, ελληνοφωνο με world στοιχεία. Είναι η νέα τάση του Νew age folk. ..!

Το σχήμα αποτελείται από: τη Ματθαία Σπιταδάκη (φωνή), την Ελένη Αλεξαντωνάκη (πληκτρα/ μπάσο), τον Αργύρη Έξαρχο (ηλεκτρική κιθάρα) και τον Φίλιππο Ζειμπέκογλου (τύμπανα). Στο κομμάτι ‘tou topou’ και το album συμμετέχει ο Βαγγέλης Μαμαλάκης (λαούτο).
Καλορίζικο και… Ας πιάσει topos!

Special guests:
*Rosey Blue + Lola Yannopoulou
* Σε ένα ακουστικό live με ένα πιάνο ενώνουν τις φωνές τους σε ένα ρεπερτόριο που κυμαίνεται μεταξύ της ομορφιάς του ελληνόφωνου τραγουδιού, της Folk τραγουδοποιίας και αφήγησης με περάσματα από pop, soul, jazz. Παρουσιάζουν μαζί σε αυτό το ατμοσφαιρικό σύμπλεγμα, κομμάτια από την δική τους δισκογραφία αλλά και διασκευές με έναν ιδιαίτερο τρόπο, μπλέκοντας φωνές και καταβολές.

Γενική είσοδος 10€
Για παιδιά μέχρι 10 ετών είσοδος δωρεάν

Θεατρική παράσταση "Συννυφάδες"
2022-07-28 21:30 - 23:30 | Θέατρο Ερωφίλη, Λόφος Φορτέτζα, Ρέθυμνο
«ΣΥΝΝΥΦΑΔΕΣ»
ΘΕΑΤΡΟ «ΕΡΩΦΙΛΗ» – ΡΕΘΥΜΝΟ
Πέμπτη 28 Ιουλίου 2022 – ώρα έναρξης 21:30
Οι θεατρικές παραγωγές «ΔΗΜΗΤΡΗΣ ΦΩΤΟΠΟΥΛΟΣ ΙΚΕ» παρουσιάζουν την πιο ευφάνταστη κωμωδία σε καλοκαιρινή περιοδεία 2022
Δύο αδελφών γυναίκες, δύο συννυφάδες περιμένουν μάταια τους άντρες τους μια Τσικνοπέμπτη να γυρίσουν από τις βρωμοδουλειές τους. Ένας γκάγκστερ θέλει να τις εξοντώσει, ένας αστυνομικός πάει να τις σώσει και ένας παππάς πάει να τις ευλογήσει. Τελικά επιστρέφει και ο ένας σύζυγος με όχι καλό σκοπό και αυτός. Οι εξελίξεις είναι καταιγιστικές, άραγε ποιος θα γελάσει τελευταίος σε αυτή την τρελή κωμωδία.
ΠΑΙΖΟΥΝ: ΣΠΥΡΟΣ ΠΟΥΛΗΣ
ΓΙΑΝΝΗΣ ΜΠΟΣΤΑΝΤΖΟΓΛΟΥ
ΜΑΡΙΑ ΦΙΛΙΠΠΟΥ
ΕΥΗ ΚΟΛΙΟΥΛΗ
ΓΙΩΡΓΟΣ ΠΑΡΑΣΧΟΣ
ΑΝΤΩΝΗΣ ΚΑΛΟΜΟΙΡΑΚΗΣ
ΣΥΝΤΕΛΕΣΤΕΣ
ΚΕΙΜΕΝΟ: ΣΤΕΛΙΟΣ ΠΑΠΑΔΟΠΟΥΛΟΣ
ΣΚΗΝΟΘΕΣΙΑ: ΓΙΑΝΝΗΣ ΜΠΟΣΤΑΝΤΖΟΓΛΟΥ
ΣΚΗΝΙΚΑ: ΛΙΑ ΑΣΒΕΣΤΑ
ΚΟΣΤΟΥΜΙΑ: ΚΑΤΕΡΙΝΑ ΑΝΔΡΙΚΟΠΟΥΛΟΥ
ΦΩΤΙΣΜΟΙ: ΒΛΑΣΗΣ ΘΕΟΔΩΡΙΔΗΣ
ΦΩΤΟΓΡΑΦΙΑ: ΓΙΩΡΓΟΣ ΚΑΛΦΑΜΑΝΩΛΗΣ
Διάρκεια: 90 λεπτά
Τιμές εισιτηρίων : Γενική είσοδος: 17€ , παιδικό-φοιτητικό-ανεργίας: 12€ , προπώληση :14€
VIVA.GRhttps://www.viva.gr/tickets/theater/tour/synnyfades
ΘΕΑΤΡΙΚΕΣ ΠΑΡΑΓΩΓΕΣ: ΔΗΜΗΤΡΗΣ ΦΩΤΟΠΟΥΛΟΣ ΙΚΕ

Βραδιά χορού και αλληλεγγύης
2022-07-29 19:00 - 23:00 | Δημοτικός Κήπος, Ρέθυμνο
Η Παράδοση κι ο Εθελοντισμός στην υπηρεσία του Ανθρωπισμού

Αναμφίβολα δεν είναι η πρώτη φορά – και είναι βέβαιο ότι δεν θα είναι η τελευταία- που, ντόπιοι, αγαπητοί στο μουσικόφιλο κοινό, καλλιτέχνες και Παραδοσιακοί μουσικοχορευτικοί Σύλλογοι, προσφέρονται εθελοντικά για να στηρίξουν κοινωνικές δομές του Δήμου Ρεθύμνης.
Ο Στρατής Γουνάκης και ο Παύλος Μελής Καλλιτσουνάκης με τα συγκροτήματα τους, όπως και καταξιωμένοι παραδοσιακοί σύλλογοι του τόπου μας, έχουν καταθέσει εμπράκτως κι άλλες φορές στο παρελθόν την κοινωνική τους ευαισθησία και την αλληλεγγύη τους στους ευάλωτους συνανθρώπους μας – μέλη των δημοτικών κοινωνικών δομών.
Αυτή τη φορά, η σύμπραξή τους θα ωφελήσει αφενός τους συμμετέχοντες στη συναυλία που προσφέρουν και αφετέρου τα μέλη του Κοινωνικού Παντοπωλείου και της Δομής Παροχής Συσσιτίου (Σύμπραξη Δ. Ρεθύμνης, και ΑΜΚΕ <<Ξένιος Ζευς>>).
Την Παρασκευή 29 Ιουλίου 2022, στις 7:00 το απόγευμα, στο Δημοτικό Κήπο, ο Στρατής Γουνάκης και ο Παύλος Μελής Καλλιτσουνάκης (στη λύρα ο Γιώργος Στριλιγκάς) με τους συνεργάτες τους, θα πραγματοποιήσουν αφιλοκερδώς, συναυλία αλληλεγγύης με σκοπό τη συλλογή τροφίμων μακράς διαρκείας και ειδών ατομικής υγιεινής, τα οποία θα διατεθούν στην ενίσχυση του Κοινωνικού Παντοπωλείου και της Δομής Συσσιτίου Δ.Ρ.
Στη μουσικοχορευτική αυτή εκδήλωση, με ανθρωπιστικό πρόσημο, θα συμμετάσχουν επίσης αφιλοκερδώς τα παραδοσιακά χορευτικά συγκροτήματα:

Χορευτική Ομάδα «Δροσουλίτες»
Παραδοσιακός Όμιλος «Ερωφίλη»
Λύκειο Ελληνίδων Ρεθύμνου
Λαογραφικός Όμιλος Κρήτης «Νικηφόρος Φωκάς»
Βιωματικό Εργαστήρι Εκμάθησης Κρητικών κι Ελληνικών Χορών «Πυρρίχια Δρώμενα»
Λαογραφικός Όμιλος Τζανιδάκη «Σχολές Κρητικών Παραδοσιακών Χορών»

Ο Δήμος Ρεθύμνης, η Κοινωνική του Υπηρεσία και η αρμόδια Αντιδήμαρχος Δρ Άννα Ελευθεριάδου – Γκίκα καθώς και οι δομές του Κοινωνικού Παντοπωλείου και της Δομής Συσσιτίου Δ.Ρ. , προσκαλούν όλη τη ρεθεμνιώτικη κοινωνία να επιδείξει, για άλλη μία φορά, την ευαισθησία της και να υποστηρίξει το έργο των Κοινωνικών Δομών του Δήμου Ρεθύμνης.
Όλοι μαζί μπορούμε να συνδράμουμε στην καταπολέμηση της φτώχειας και του κοινωνικού αποκλεισμού στηρίζοντας και αυτή την πρωτοβουλία Αλληλεγγύης που μας προσφέρει τη δυνατότητα να μην αφήσουμε κανέναν συνδημότη μας να στερηθεί τα απαραίτητα. Μια μικρή προσφορά σε τρόφιμα μακράς διαρκείας και είδη ατομικής υγιεινής, αρκεί για να ενισχύσει το κοινωφελές και ιδιαίτερα απαιτητικό έργο των δομών και – κυρίως- να ανακουφίσει και να διευκολύνει συμπολίτες μας που βιώνουν δυσκολίες.
Από την Κοινωνική Υπηρεσία

Αλέξανδρος Παπαδάκης live
2022-07-29 21:00 - 23:30 | Αγροτικό δισκοπωλείο, Σεισαρχα, Ρέθυμνο
Μουσικές και τραγούδια από τον Άη Βασίλη και την υπόλοιπη Κρήτη, θα μας παρουσιάσουν ο Αλέξανδρος Παπαδάκης με τους Γιώργη Περικλάκη και Νίκο Τρουλλινό την Παρασκευή 29 Ιουλίου και ώρα 21:00.

Μην το χάσετε !!

Για κρατήσεις & πληροφορίες:
6980976609-2834020339-2810225758

Θεατρική παράσταση «Άλλος για την ευτυχία»
2022-07-29 21:00 - 2022-07-30 23:30 | Θέατρο “Δαίδαλος & Ίκαρος”, Αγ. Γαλήνη
Η Θεατρική Ομάδα Αγίας Γαλήνης παρουσιάζει την κωμωδία «Άλλος για την ευτυχία» στο ανοιχτό θέατρο Αγίας Γαλήνης «Δαίδαλος & Ίκαρος», στις 29 – 30 Ιουλίου 2022 & 19 – 20 Αυγούστου.
Έναρξη 21.00.

Aladdin - The show
2022-07-30 20:30 - 22:30 | Θέατρο Ερωφίλη, Λόφος Φορτέτζα, Ρέθυμνο
«ΑΛΑΝΤΙΝ THE SHOW»
ΘΕΑΤΡΙΚΗ ΠΑΡΑΣΤΑΣΗ
ΚΡΗΤΗ ΚΑΛΟΚΑΙΡΙ 2022
ΧΑΝΙΑ – ΑΜΜΟΥΔΑΡΑ – ΡΕΘΥΜΝΟ – ΗΡΑΚΛΕΙΟ
——————————————————————————
στο ΘΕΑΤΡΟ ΑΝΑΤΟΛΙΚΗΣ ΤΑΦΡΟΥ
στα ΧΑΝΙΑ
την Τετάρτη 27/7 στις 8:45μ.μ.
——————————————————————————
στο ΤΕΧΝΟΠΟΛΙΣ
στην ΑΜΜΟΥΔΑΡΑ ΓΑΖΙΟΥ στο ΗΡΑΚΛΕΙΟ
την Πέμπτη 28/7στις 8:45μ.μ.
——————————————————————————
στο ΘΕΑΤΡΟ ΕΡΩΦΙΛΗ
(ΦΡΟΥΡΙΟ ΦΟΡΤΕΤΖΑ) στο ΡΕΘΥΜΝΟ
το Σάββατο 30/7 στις 8:45μ.μ.
——————————————————————————
στο ΚΗΠΟΘΕΑΤΡΟ ΝΙΚΟΣ ΚΑΖΑΝΤΖΑΚΗΣ
στο ΗΡΑΚΛΕΙΟ
την Κυριακή 31/7 στις 8:45μ.μ.

https://youtu.be/G5Jtdq6TUxY
https://www.facebook.com/kolossaionproductions

Από τους δημιουργούς των παραστάσεων
«Μάγια η μέλισσα» και «Στρουμφάκια»

Ένα από τα πιο αγαπημένα παραμύθια, ζωντανεύει
σε μια θεαματική θεατρική παράσταση
H Kolossaion Productions μετά τις περσινές μεγάλες επιτυχίες “Μάγια η Μέλισσα” και “Στρουμφάκια” που κατέπληξαν μικρούς και μεγάλους, παρουσιάζει την θεατρική παράσταση “ΑΛΑΝΤΙΝ THE SHOW” σε συνεργασία με το Θέατρο του Βορρά.

Ένα φαντασμαγορικό υπερθέαμα, ένα μαγευτικό show με ιπτάμενα μαγικά χαλιά, εναέριους ακροβάτες, μυστηριώδεις μάγους, circus performers και πολλές ακόμη εκπλήξεις που θα σας μαγέψουν.
Ταξιδεύουμε στη μακρινή Ανατολή, πετάμε πάνω στο μαγικό χαλί, γνωρίζουμε και γινόμαστε φίλοι με το Τζίνι, χορεύουμε και τραγουδάμε για τη χαρά της ζωής.
Μια παράσταση, που μας μιλάει για τη μαγεία που κρύβουμε μέσα μας και τη
δύναμη της φιλίας και της καλοσύνης

Ένα έργο της Παγκόσμιας λογοτεχνίας που έχει συγκινήσει και εξάψει την ανθρώπινη φαντασία, σε μία θεατρική υπερπαραγωγή που θα συναρπάσει μικρούς και μεγάλους. Μια παράσταση που εξυμνεί την ανθρώπινη θέληση και μιλά για την αιώνια μάχη του δίκαιου με το άδικο, της αγάπης με το μίσος.

Ένα παραμύθι, βγαλμένο μέσα από τις Χίλιες και μια νύχτες, που με τη μαγεία και την αστερόσκονη της Ανατολής, μας θυμίζει ότι αν πιστέψουμε στον εαυτό μας, τα πάντα μπορούν να συμβούν!

Αν η Μάγια η Μέλισσα σας ενθουσίασε,
φέτος ετοιμαστείτε για την έκπληξη του καλοκαιριού.

ΑΛΑΝΤΙΝ THE SHOW
Φέτος το καλοκαίρι κάνουμε μια ευχή!!!!

Συντελεστές
Κείμενο – Σκηνοθεσία: Μπίλιω Κωνσταντοπούλου
Μουσική: Χάρης Γκατζόφλιας
Σκηνογραφία – Ενδυματολογία : Δανάη Πανά
Χορογραφίες: Λευτέρης Κωνσταντίνου
Ακροβατικές χορογραφίες : Daniel Arrando
Φωτισμοί: Τρύφωνας Κεχαγιάς
Sound design: CatLeap Sounds (Τσεσμελόγλου Δημήτρης)
Βοηθός σκηνοθέτη: Χρυσούλα Μπουγιουκλή
Υπεύθυνος Κατασκευής Σκηνικών: Αλέξανδρος Παπαϊωακείμ
Επιμέλεια Μαγικών: Λένιος Καραμελένιος
Παραγωγή: Kolossaion Productions, Θέατρο του Βορρά
Πρωταγωνιστούν : Βαγγέλης Δαλλές, Λευτέρης Κωνσταντίνου, Όλια Μήτσιου, Σάββας Τραπεζάνογλου, Ευτυχία Ψωμά, μαζί η circus performer Στέλλα Δροσινού και οι ακροβάτες Χριστίνα Γιαννιώτη και Λουσία Λονέγκρο.
Η επίσημη θεατρική παράσταση «ΑΛΑΝΤΙΝ THE SHOW» θα βρίσκεται
στα Χανιά στο Θέατρο ΑΝΑΤΟΛΙΚΗΣ ΤΑΦΡΟΥ την Τετάρτη 27 Ιουλίου 2022 στις 8:45μ.μ.,
στην Αμμουδάρα Γαζίου Ηράκλειο στο ΤΕΧΝΟΠΟΛΙΣ την Πέμπτη 28 Ιουλίου 2022 στις 8:45μ.μ.,
στο Ρέθυμνο στο Θέατρο ΕΡΩΦΙΛΗ Φρούριο Φορτέτζα το Σάββατο 30 Ιουλίου 2022 στις 8:45μ.μ.,
στο Ηράκλειο στο Κηποθέατρο ΝΙΚΟΣ ΚΑΖΑΝΤΖΑΚΗΣ την Κυριακή 31 Ιουλίου 2022 στις 8:45μ.μ.,
Μην τη χάσετε.

Κίνδυνοι και κανόνες ασφάλειας στο διαδίκτυο: πως να προστατέψετε τα παιδιά σας
2022-07-30 20:30 - 22:30 | Δημοτικός Κήπος, Ρέθυμνο
Το Κέντρο Πρόληψης Π.Ε. Ρεθύμνου, σε συνεργασία με το CSI Institute («Διεθνές Ινστιτούτο για την Κυβερνοασφάλεια»), διοργανώνει ημερίδα ενημέρωσης, με θέμα «Κίνδυνοι και κανόνες ασφάλειας στο διαδίκτυο: πως να προστατέψετε τα παιδιά σας»
Ομιλητές θα είναι: ο κ. Μανώλης Σφακιανάκης, αντιστράτηγος ε.α ΕΛ.ΑΣ και πρόεδρος του Διεθνούς Ινστιτούτου για την Κυβερνοασφάλεια, η κ. Κέλλυ Ιωάννου, Διδάκτωρ Εγκληματολογίας και Διευθύντρια του Διεθνούς Ινστιτούτου για την Κυβερνοασφάλεια, καθώς και η Δρ Όλγα Τζουραμάνη, Εγκληματολόγος – Ψυχολόγος.
Επιπλέον, θα θέλαμε να σας ενημερώσουμε ότι το περιεχόμενο της ομιλίας είναι εγκεκριμένο από το Υπουργείο Προστασίας του Πολίτη, για αυτό το λόγο και η εκδήλωση τελείται υπό την αιγίδα του εν λόγω Υπουργείου.

Ειρ. Δερέμπεη Καρ. Κουκλάκης live
2022-07-30 21:00 - 23:30 | Αγροτικό δισκοπωλείο, Σεισαρχα, Ρέθυμνο
“Κι οι δυο μας, από παιδιά περνούσαμε τα καλοκαίρια στη δικιά μας Κρήτη, στις μυρωδιές και στις μουσικές της. Ξαναβαφτιζόμασταν και παίρναμε δύναμη!
Aυτός ο τόπος, παρότι δεν αποτελεί τη μόνη καταγωγή μας, μαγικά μας αντάμωσε και μας όρισε!

Η πάντα ζωντανή μουσική παράδοση, απ’ άκρη σ’ άκρη του νησιού, είναι από τότε το σημείο που αγαπά να δείχνει η πυξίδα μας.”

Το Σάββατο 30 Ιουλίου και ώρα 21:00 σας περιμένουμε στο αγροτικό δισκοπωλείο να παίξουμε και να τραγουδήσουμε αντάμα με τους εξαιρετικούς Ειρήνη Δερέμπεη και Κάρολο Κουκλάκη!!
Για κρατήσεις & πληροφορίες:
6980976609-2834020339-2810225758

Grammenos DJEEY
2022-07-30 22:00 - 23:30 | Upano, Μάχης Κρήτης 149, Ρέθυμνο, Πλατανιάς
Grammenos deejay
Greeklish night
WE ALL
80’S *90’S *00’S

Η Φλόγα της Αγάπης στον Πλακιά Ν. Ρεθύμνου – 20η Πανελλήνια Λαμπαδηδρομία Εθελοντών Αιμοδοτών
2022-07-31 19:00 - 22:30 | Πλακιάς, Δήμος Αγ. Βασιλείου, Ρέθυμνο
Ο Σύλλογος Εθελοντών Αιμοδοτών Ν. Ρεθύμνου «Δότες Ζωής», μέλος της Π.Ο.ΣΕ.Α. (Πανελλήνια Ομοσπονδία Συλλόγων Εθελοντών Αιμοδοτών) θα υποδεχτεί τη Φλόγα της Αγάπης στο Ρέθυμνο, την Κυριακή στις 31 Ιουλίου 2022 για να την οδηγήσει στον Πλακιά του Δήμου Αγίου Βασιλείου, στο γραφικό χωριό που βρίσκεται νότια του Νομού Ρεθύμνου.
Σε συνδιοργάνωση με τον Δήμο Αγίου Βασιλείου – Τομέα Πολιτισμού και την Περιφέρεια Κρήτης, ετοιμάζεται μία λαμπρή γιορτή για την άφιξη της Φλόγας της Αγάπης που θα τιμήσει τους εθελοντές αιμοδότες με ένα μήνυμα προσφοράς κι αισιοδοξίας, ένα μήνυμα ελπίδας και ζωής για όλη την Κρήτη, την Ελλάδα και την Ιταλία . Σκοπό έχει να θυμίσει την αξία της Εθελοντικής Αιμοδοσίας για να αυξήσει έτσι την προσφορά αίματος από Εθελοντές ώστε στο μέλλον η Ελλάδα να γίνει αυτάρκης για τις ανάγκες της σε αίμα.

Το ταξίδι της Φλόγας της Αγάπης θα ξεκινήσει σε λίγες μέρες από τον ΣΕΑ Ξυλοκάστρου Κορινθίας με δεύτερο σταθμό τη Μαρίνα της πόλης του Ρεθύμνου για να την παραλάβει ο ΣΕΑ Ν. Ρεθύμνης «Δότες Ζωής». Αμέσως μετά, το ταξίδι της Φλόγας θα συνεχίσει με τη συνοδεία της Τροχαίας και την ομάδα των Μοτοσικλετιστών Κρήτης «ΜΟΡΤΕΣ», με προορισμό το γραφικό χωριό του Πλακιά. Εκεί θα την υποδεχτεί η Μπάντα της Δημοτικής Φιλαρμονικής Ρεθύμνου, οι Νοσηλεύτριες από το Σώμα Νοσηλευτικής του Ερυθρού Σταυρού και ο Ιστορικός Όμιλος Βρακοφόρων Κρήτης. Οι Αθλητές Λαμπαδηδρόμοι θα παραλάβουν με τις δάδες τους τη Φλόγα της Αγάπης για να τη συνοδεύσουν μέχρι την Πλατεία του Πλακιά.
Οι Αθλητές Λαμπαδηδρόμοι είναι: ο Προβιάς Γιώργος, Διεθνής Πρωταθλητής Κρίκων στην κατηγορία ανδρών, η Κόνδυλα Σωτηρία και η Κόνδυλα Αμαλία, Παγκόσμιες Πρωταθλήτριες Ζίου-Ζίτσου και η Λουλούδη Παυλίνα, μέλος της Εθνικής ομάδας JU-JITSU.
Στηην 20η Πανελλήνια Λαμπαδηδρομία Εθελοντών Αιμοδοτών ο Βωμός θα ανάψει με τη Φλόγα της Αγάπης από τον κ. Αντώνη Τσαπατάκη, Παραολυμπιονίκη και Χρυσό Παγκόσμιο Πρωταθλητή κολύμβησης και τον κ. Νίκο Τσικριτσάκη, Οργανωτικό Γραμματέα Ελληνικής Ομοσπονδίας Θαλασσαιμίας. Τη μοναδική αυτή στιγμή θα σφραγίσει με χορό ο Ιστορικός Όμιλος Βρακοφόρων Κρήτης και με ριζίτικα οι Ριζίτες του Ομίλου Βρακοφόρων Κρήτης.
Η βραδιά θα σηματοδοτήσει το Σύμφωνο Αδελφοποίησης του Συλλόγου Εθελοντών Αιμοδοτών Τοσκάνης Ιταλίας, Fratres Fabbrica με τον ΣΕΑ Ν. Ρεθύμνου ΔΟΤΕΣ ΖΩΗΣ, παρουσία του Προέδρου της Ιταλικής Ομοσπονδίας “FRATRES”, κ. Vincenzo Manzo,
της κας Έλενα Κωνστάντος, Ελληνίδα Επίτιμη Πρόξενος του Λιβόρνο Ιταλίας, της εκπροσώπου του Δήμου Πέτσιολι Τοσκάνης, κα Chiara Gronchi και του κ. Χρήστου Πρωτόπαπα, Πρόεδρου της Π.Ο.ΣΕ.Α.
Στην εκδήλωση θα τιμηθούν για τον εθελοντισμό τους και την προσφορά τους στον τόπο μας ο Στέλιος Παπαδάκης, αιμοδότης , η Ζαχαρένια Τσιριντάνη, εθελόντρια δότρια μυελού των οστών, ο Τσαπατάκης Αντώνης, Παγκόσμιος Χρυσός Πρωταθλητής – Παραολυμπιονίκης, ο Προβιάς Γιώργος, Διεθνής Πρωταθλητής Κρίκων στην κατηγορία ανδρών, η Κόνδυλα Σωτηρία και η Κόνδυλα Αμαλία, Παγκόσμιες Πρωταθλήτριες Ζίου-Ζίτσου και η Λουλούδη Παυλίνα, μέλος της Εθνικής ομάδας JU-JITSU.
Η Φλόγα της Αγάπης θα λάμψει σε ένα όμορφο και παραδοσιακό μέρος της Κρήτης αφού ο Περιφερειάρχης, κ. Αρναουτάκης, ο Δήμαρχος κ. Ταταράκης, ο Υπεύθυνος στο Τμήμα Πολιτισμού, κ. Χαραλαμπάκης, ο Δήμος Αγίου Βασιλείου, η τοπική κοινωνία, σύλλογοι, φορείς και φίλοι του ΣΕΑ Ν. Ρεθύμνου ΔΟΤΕΣ ΖΩΗΣ, όπως η Μητρόπολη Ρεθύμνου και Αυλοποτάμου, το ΚΤΕΛ Ρεθύμνου-Χανίων, η Ένωση Ξενοδόχων Νότιας Περιοχής Ν. Ρεθύμνου, το Σωματείο Εστιατορίων Πλακιά, η Ένωση Γυναικών Πλακιά, ο Δήμος Ρεθύμνης, η Τροχαία Ρεθύμνου, το Αστυνομικό Τμήμα Σπηλίου, το Λιμενικό Σώμα Ρεθύμνου, το Λιμενικό Ταμείο του Δ. Ρεθύμνου, το ΕΚΑΒ, η Speakeasy, η Εύη Τσάνα, ο Νικόλαος Παπαδάκης, ο Αντώνης Λαπάου, η Βάσω Λουλούδη, ο Μανώλης Καριλάκης κι άλλοι πολλοί θα αγκαλιάσουν με θέρμη κι αγάπη τη γιορτή για την 20η Πανελλήνια Λαμπαδηδρομία Εθελοντών Αιμοδοτών στον Νομό Ρεθύμνου.
Η παρουσία σας και η συμμετοχή σας στην Τελετή Αφής της Φλόγα της Αγάπης για την 20η Πανελλήνια Λαμπαδηδρομία Εθελοντών Αιμοδοτών αποτελεί τιμή για τον τόπο μας.
«Γίνε κι εσύ κρίκος ζωής στην αλυσίδα που δεν έχει σύνορα»
ΠΡΟΓΡΑΜΜΑ ΕΚΔΗΛΩΣΗΣ – 31 ΙΟΥΛΙΟΥ 2022
 7.00μμ: Αφή της Φλόγας της Αγάπης στην Μαρίνα της πόλης του Ρεθύμνου
Τη Φλόγα της Αγάπης θα παραδώσει ο Χρήστος Πρωτόπαπας, Πρόεδρος Π.Ο.ΣΕ.Α
σ τον Νικόλαος Κουλεντάκης, Πρόεδρος ΣΕΑ Ν. Ρεθύμνου «Δότες Ζωής» παρουσία
του κ. Vincenzo Manzo, Πρόεδρος της Ιταλικής Ομοσπονδίας FRATRES
 7.30μμ : Αναχώρηση από τo Ρέθυμνο με προορισμό τον Πλακιά Δ. Αγίου Βασιλείου
Τη Φλόγα της Αγάπης θα συνοδεύσουν οι Μοτοσικλέτες Κρήτης «ΜΟΡΤΕΣ»
 8.30μμ: Υποδοχή της Φλόγας στην είσοδο του Πλακιά
Από τους Λαμπαδηδρομείς:
Προβιάς Γιώργος, Διεθνής Πρωταθλητής Κρίκων στην
κατηγορία Ανδρών
Κόνδυλα Σωτηρία, Κόνδυλα Αμαλία, Παγκόσμιες Πρωταθλήτριες JU-JITSU
Λουλούδη Παυλίνα, μέλος της Εθνικής ομάδας JU-JITSU
H υποδοχή θα γίνει από το την Μπάντα της Δημοτικής Φιλαρμονικής Ρεθύμνης,
τις Νοσηλεύτριες από το Σώμα Νοσηλευτικής του Ερυθρού Σταυρού και τον
Ιστορικό Όμιλο Βρακοφόρων Κρήτης, τον Πρόεδρο Daniele Mangini και τα μέλη
του Ιταλικού Συλλόγου Εθελοντών Αιμοδοτών Fratres Fabbrica , την Ιταλική
Ομοσπονδία FRATRES, την εκπρόσωπο του Δήμου Πέτσιολι Τοσκάνης, κα Chiara
Gronchi και την Eπίτιμη Ελληνίδα Πρόξενο του Λιβόρνο Ιταλίας, κα Έλενα
Κωνστάντος.
 8.40μμ: Τελετή Aφής της Φλόγας στον χώρο εκδήλωσης (πλατεία του Πλακιά)
Άναμμα Βωμού από τον κ. Τσαπατάκη Αντώνη, Παγκόσμιος Χρυσός Πρωταθλητής-
– Παραολυμπιονίκης και τον κ. Νίκος Τσικριτσάκης, Οργανωτικό Γραμματέα
Ομοσπονδίας Θαλασσαιμικών.
Συμμετέχει η Ριζίτικη και η χορευτική ομάδα του Ιστορικού Ομίλου Βρακοφόρων
Κρήτης.
 8.50μμ: Χαιρετισμοί – Bραβεύσεις.
 9. 00μμ: Σύμφωνο Συνεργασίας – Αδερφοποίησης με τον Ιταλικό ΣΕΑ Τοσκάνης «Fratres
Fabbrica»
 9.10μμ Απονομή Τιμών – Θα τιμηθούν για την προσφορά τους στον εθελοντισμό οι:
Στέλιος Παπαδάκης, Εθελοντής Αιμοδότης
Ζαχαρένια Τσιριντάνη, εθελόντρια δότρια μυελού των οστών
Τσαπατάκης Αντώνης, Παγκόσμιος Χρυσός Πρωταθλητής – Παραολυμπιονίκης
Προβιάς Γιώργος, Διεθνής Πρωταθλητής Κρίκων στην κατηγορία ανδρών
Κόνδυλα Σωτηρία και η, Κόνδυλα Αμαλία, Παγκόσμιες Πρωταθλήτριες Ζίου-Ζίτσου
Λουλούδη Παυλίνα, μέλος της Εθνικής ομάδας JU-JITSU
 Ακολουθεί Καλλιτεχνικό πρόγραμμα με τον Ιστορικό Όμιλο Βρακοφόρων Κρήτης και τον
Φραγκιό Παπαδογιαννάκη με το παραδοσιακό συγκρότημά του
 10.30μμ Λήξη Τελετής
Παρουσίαση του προγράμματος: Βάσω Λουλούδη, Μανώλης Καριλάκης
«Γίνε κι εσύ κρίκος ζωής στην αλυσίδα που δεν έχει σύνορα»

Η θεατρική παράσταση «Μια αγκαλιά κι ένα φιλί και ένα κουτό κουτί» στο Πάνορμο
2022-07-31 20:30 - 23:30 | Πάνορμο Μυλοποτάμου
Ο Πολιτιστικός Σύλλογος Πανόρμου σας προσκαλεί στην θεατρική παράσταση για μικρούς και μεγάλους «Μια αγκαλιά κι ένα φιλί και ένα κουτό κουτί».
Την Κυριακή 31 Ιουλίου και ώρα 20:30, στον προαύλιο χώρο του Γυμνασίου Πανόρμου.
ΕΙΣΟΔΟΣ ΕΛΕΥΘΕΡΗ.

Αντώνης Κουράκης - Αναστάσης Μπούχλης live
2022-07-31 21:00 - 23:30 | Τσεσμές
Ο Α.Ε. Δόξα Πλατανέ , σας προσκαλεί σε μία ξεχωριστή Κρητική βραδιά, με τους Αναστάση Μπουχλη και Αντώνη Κουράκη με το συγκρότημά τους.

Ημερ/νίες
Κυριακή 31/07/2022

Τοποθεσία
Προαύλιος χώρος 10ου Δημοτικού Σχολείου, Τσεσμές

Ώρα έναρξης: 22:00
Τηλέφωνο κρατήσεων: 6972482206

Κρητικό γλέντι με το Νίκο Καρκάνη στο Σπήλι
2022-07-31 22:00 - 23:30 | Σπήλι
Κρητικό γλέντι με το Νίκο Καρκάνη στο Σπήλι (Γήπεδο Σπηλίου) την Κυριακή 31 Ιουλίου.
Διοργάνωση: Αθλητικός Όμιλος Σπηλίου.

Έκθεση ζωγραφικής της εικαστικού Ksenia Yarovaya
2022-08-01 09:00 - 2022-08-20 19:30 | Φορτέτζα
ΕΚΘΕΣΗ ΖΩΓΡΑΦΙΚΗΣ της εικαστικού Ksenia Yarovaya

Έκθεση ζωγραφικής με τίτλο “Lucky in Rethymno”, θα πραγματοποιηθεί στον χώρο του Πυροβολικού, στην Fortezza, από την 1 έως τις 20 Αυγούστου.

Η έκθεση θα είναι ανοιχτή για το κοινό κατά τις ώρες 9:00 – 19:30.

"Ένα χταπόδι τετρατρομερό!" Παρουσίαση παιδικού παραμυθιού
2022-08-01 19:00 - 22:00 | Συνεταιρισμός Τζεπέτο, Ρέθυμνο
Παρουσίαση του παραμυθιού “Ένα χταπόδι τετρατρομερό”, της Βάνας Πουλή.

Στο σπίτι του κυρίου Τιμολέοντα Χταποδή έχουμε γεννητούρια！

Είστε όλοι καλεσμένοι για να γιορτάσουμε τη γέννηση του πρωτότοκου γιου!
Σας προσκαλούμε στην παρουσίαση του παραμυθιού ‘ Ένα χταπόδι…τετρατρομερό!’

➧Τη Δευτέρα 1 Αυγούστου, στις 19:00 μ.μ στο Tζεπέτο.
✱Θα γίνει δραματοποιημένη αφήγηση του παραμυθιού με ταυτόχρονη απόδοση στην Ελληνική Νοηματική Γλώσσα.
